Cuneiform Tablet OrNS 50 2
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma ta-ra-am-ku-bi ù ší-ma-at-a-šùr-ma <big_gap> 6 TÚG i-na šé-pí-šu pá-ni-tim ku-tal-lá-num ub-lá-kum 1 ma-na 10 GÍN KÙ.BABBAR tù-šé-bi-lam ù iš-tù tù-uṣ-ú ma-tí-ma šé-bu-ul-tám ú-lá tù-šé-bi-lam a-na-ku a-na ma-nim-ma a-na 6 TÚG.ḪI.A 1 ma-na 10 GÍN KÙ.BABBAR tù-šé-bi-lam 6 {TÚG}ku-ta-ni ku-tal-lá-num na-áš-a-kum šu-ma a-ḫi a-ta 0.33333 ma-na.TA lá ta-ba-ta-qám 1 TÚG a-na IŠTAR-ba-áš-tí 1 É ri-mì-ì-lí-a a-na 20 ma-na KÙ.BABBAR iš-ú-mu-ni-kum-ma KÙ.BABBAR e-ri-šu-ni-ma a-na ša ki-ma ku-a-tí a-dí-in a-dí-ni ú-lá ú-ta-e-ru-nim um-ma šu-nu-ma ší-ma-am ni-ša-am šu-ma a-ḫi a-ta a ma-nim a-tá-kál IGI i-li-a a-kà-ra-ba-kum ku-tal-lá-nu-um i-li-kam-ma mì-ma ú-lá tù-šé-bi₄-lam 7 GÍN KÙ.BABBAR a-na ku-tal-lá-nim áš-qúl